62024CO0823_INF
Uznesenie Súdneho dvora (deviata komora) z 10. júla 2025 –Centro Servizi Culturali Santa Chiara
(vec C‑823/24)
„Návrh na začatie prejudiciálneho konania – Článok 99 Rokovacieho poriadku Súdneho dvora – Sociálna politika – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Doložka 4 – Zásada nediskriminácie – Neexistencia menej priaznivého zaobchádzania s pracovníkmi na dobu určitú – Poskytovanie určitých zložiek odmeny výlučne pracovníkom na dobu neurčitú – Pracovníci na dobu určitú poberajúci vyššiu hodinovú mzdu ako pracovníci na dobu neurčitú“
1.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz diskriminácie pracovníkov na dobu určitú – Podmienky zamestnávania – Pojem – Príplatky za flexibilitu a dodatočná odmena podniku vyplácané z dôvodu pracovnoprávneho vzťahu – Zahrnutie
(Smernica Rady 1999/70, príloha, doložka 4 bod 1)
(pozri body 24, 25)
2.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz diskriminácie pracovníkov na dobu určitú – Poskytnutie príplatkov za flexibilitu a dodatočnej odmeny podniku len pracovníkom na dobu neurčitú – Pracovníci na dobu určitú poberajúci vyššiu hodinovú mzdu ako pracovníci na dobu neurčitú – Prípustnosť
(Smernica Rady 1999/70, príloha, doložka 4 bod 1 a doložka 8 bod 1)
(pozri body 26 – 32 a výrok)
Výrok
Doložka 4 bod 1 rámcovej dohody o práci na dobu určitú, uzavretej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP,
sa má vykladať v tom zmysle, že:
nebráni vnútroštátnej právnej úprave, ktorá vyhradzuje vyplácanie určitých zložiek odmeny pracovníkom na dobu neurčitú, s vylúčením pracovníkov na dobu určitú, ak títo pracovníci na dobu určitú poberajú vyššiu hodinovú mzdu ako pracovníci na dobu neurčitú, a to aj vrátane zohľadnenia týchto zložiek odmeňovania v odmeňovaní pracovníkov na dobu neurčitú.